**ELŐZETES HATÁSVIZSGÁLAT**

|  |  |
| --- | --- |
| **Rendelet-tervezet címe:** | **Keszthely Város Önkormányzata Képviselő-testülete …/2020. (...)** **önkormányzati rendelete a közterület használatának szabályozásáról szóló 47/2013. (XII.13.) önkormányzati rendelet módosításáról** |
| **Rendelet-tervezet valamennyi jelentős hatása, különösen a** |
| **Társadalmi, gazdasági hatás** | **Költségvetési hatás** | **Környezeti, egészségügyi következmények** | **Adminisztratív terheket befolyásoló hatás** | **Egyéb hatás** |
| Nincs | Nincs | Nincs | Nincs | Nincs |
| **A rendelet megalkotása szükséges, mert:** A közterület-használat önkormányzati hatósági üggyé minősítése okán, a hatósági eljárás alapvető feltételeinek megteremtése érdekében szükséges a korábbi polgári jogi szabályozás felváltása; ennek tesz eleget a rendeletmódosítás. |
| **A rendelet megalkotásának elmaradása esetén várható következmények:** a joggyakorlatra irányadó kúriai döntésnek nem felel meg a jelenlegi rendelet. |
| **A rendelet alkalmazásához szükséges feltételek:** |
| **Személyi** | **Szervezeti** | **Tárgyi** | **Pénzügyi** |
| A személyi feltételek rendelkezésre állnak.  | A jelenlegi szervezeti struktúrában a szükséges feltételek biztosítottak | Nem igényel további tárgyi erőforrásokat | Nem igényel további pénzügyi erőforrásokat. |

**Általános indokolás**

**Keszthely Város Önkormányzata Képviselő-testülete**

**…./2020. (…) önkormányzati rendelete**

**a közterület használatának szabályozásáról szóló**

**47/2013. (XII.13.) önkormányzati rendelet módosításáról**

**(Rendelet-tervezet)**

A közterület-használat önkormányzati hatósági üggyé minősítése okán, a hatósági eljárás alapvető feltételeinek megteremtése érdekében szükséges a korábbi polgári jogi szabályozás felváltása; ennek tesz eleget a rendeletmódosítás.

A rendelettervezethez a jogalkotásról szóló 2010. évi CXXX. törvény (a továbbiakban: Jat.) 17. § előírásainak megfelelően hatásvizsgálat készült.

**Részletes indokolás**

1. §-hoz

A településképi rendelet rendelkezéseinek figyelembe vételét írja elő közterület-használat esetén.

2. §-hoz

A közterület-használat meghatározását, annak önkormányzati hatósági ügyként való kezelését írja elő a rendelkezés, biztosítva a hatósági szerződés megkötését is, ami az általános közigazgatási rendtartásról szóló 2016. évi CL. törvény szerint írásbeli hatósági szerződés.

3-4. §-hoz

A közterület-használati kérelem tartalmát és formáját határozza meg a rendelkezés.

5. §-hoz

A hatósági szerződés alá nem írására vonatkozó okafogyottá válás szabályait tartalmazza a rendelkezés.

6. §-hoz

A közterület-használati hatósági szerződés tartalmi elemeit pontosítja a rendelkezés, valamint azoknak az eseteknek a körét egészíti ki a rendelkezés a hatósági eljárás szabályaihoz illeszkedve, amelyek szerint nem adható közterület-használati hozzájárulás.

7. §-hoz

A közterület-használati díj megállapításának szabályait tartalmazza a rendelkezés, összhangban az önkormányzati hatósági ügykezeléssel.

8. §-hoz

A díjfizetéssel kapcsolatban a polgármester részére rendelkezésre álló méltányossági jogkört pontosítja a rendelkezés.

9. §-hoz

Időközben bekövetkezett hatásköri változás átvezetése, illetve a településképi rendeletben meghatározottak figyelembe vételének előírása.

10. §-hoz

A közterület-használati szerződés megszűnésére vonatkozó rendelkezéseket állapítja meg.

11. §-hoz

A jogellenes közterület-használat tényállását és következményét rögzíti a rendelkezés.

12. §-hoz

A rendelkezés a szankciók körét rögzíti.

13. §-hoz

A rendelkezés az adatkezelésre vonatkozó rendelkezéseket rögzíti

14. §-hoz

A rendelkezés az önkormányzati hatósági ügykezeléshez szükséges új kérelemnyomtatványt tartalmazza.

15. §-hoz

Az önkormányzati hatósági ügy bevezetése okán okafogyottá váló, kifejezetten a tulajdonosi jogkörhöz kapcsolódó szabályok törléséről szól a rendelkezés.

Továbbá a rendelet módosításához kapcsolódó SZMSZ-módosítás jogtechnikai átvezetését, illetve a hatályba léptető és a hatályon kívül helyező rendelkezéseket tartalmazza.

.